12. ΒΑΣΙΛΙΚΟΝ ΔΙΑΤΑΓΜΑ της 8/28 Σεπτ. 1948 Περί του τρόπου βεβαιώσεως και εισπράξεως του υπέρ του Οργανισμού Βάμβακος ειδικού φόρου επί του εγχωρίου εκκοκκισμένου βάμβακος”, Έχοντες υπ’ όψει την παρ. 2 του άρθρ. 1 του υπ’ αριθ. 143/1943 Νόμου “περί τροποποιήσεως του άρθρου μόνου του υπ’ αριθ. 900/1937 Α.Νόμου”, κυρωθέντος δια της υπ’ αριθ. 256/7.5.46 Πράξεως του Υπουργικού Συμβουλίου “περί κυρώσεως κ.τ.λ. Νομοθετημάτων Κατοχής αρμοδιότητος Υπουργείου Γεωργίας”, και την υπ’ αριθ. 345/22. 7.48 γνωμοδότησιν του Συμβουλίου Επικρατείας, προτάσει των Ημετέρων επί της Γεωργίας, Οικονομικών και Εθνικής Οικονομίας Υπουργών, απεφασίσαμεν και διατάσσομεν: Άρθρ.1.-Ο κατά το άρθρ. 1 του υπ’ αριθ. 143/ 1943 Νόμου “περί τροποποιήσεως του άρθρου μόνου του υπ’ αριθ. 900/1937 Α. Νόμου” επιβαλλόμενος ειδικός φόρος επί του εγχωρίου εκκοκκισμένου βάμβακος βεβαιούται και εισπράττεται κατά τας διατάξεις του παρόντος. Υπόχρεως δια την καταβολήν του ανωτέρω ειδικού φόρου τυγχάνει η επεξεργαζομένη τον εγχώριον εκκοκκισμένον βάμβακα βιομηχανία ή εν περιπτώσει εξαγωγής τοιούτου εις το εξωτερικόν ο ενεργών την εξαγωγήν. Αρμόδιος δια την βεβαίωσιν του εν τη ημεδαπή επεξεργαζομένου εγχωρίου εκκοκκισμένου βάμβακος τυγχάνει ο Οικονομικός Έφορος της περιφερείας εν η κείται το εργοστάσιον ή η αποθήκη της βιομηχανίας. Προκειμένου περί της περιφερείας του τέως Δήμου Αθηναίων, αρμόδιος τυγχάνει ο Ι΄ Οικονομικός Έφορος Αθηνών, του τέως Δήμου Πειραιώς ο Δ΄ Οικονομικός Έφορος Πειραιώς, της Θεσ/νίκης ο Ε΄ Οικονομικός Έφορος Θεσσαλονί- κης, των Πατρών ο Β΄ Οικονομικός Έφορος Πατρών και του Βόλου ο Β΄ Οικονομικός Έφορος Βόλου. Άρθρ.2.-Ουδεμία εισαγωγή εγχωρίου εκκοκ- κισμένου βάμβακος ενεργείται εν τοις εργοστασίοις, ή ταις αποθήκαις των βιομηχανιών επεξεργασίας βάμβακος εάν δεν παρίσταται Οικονομικός υπάλληλος, οριζόμενος υπό του αρμοδίου Οικονομικού Εφόρου, ή έτερος υπάλληλος εκ των κατά τον υπ’ αριθ. 482/1937 Α.Νόμον προσλαμβανομένων τοιούτων δι’ αποφάσεων του Υπουργού Γεωργίας. Προ της ανωτέρω εισαγωγής ενεργείται ζύγισις του βάμβακος και σύνταξις πρωτοκόλλου  του εισαχθέντος βάμβακος, εις ο αναγράφεται  η επωνυμία της βιομηχανίας, ο αριθμός  των εισαχθέντων δεμάτων, το βάρος εκάστου δέματος, και ο αναλογών υπέρ του Οργανισμού Βάμβακος ειδικός φόρος, υπογράφεται δε υπό      του          φορολογουμένου          και        του (Αντί της σελ. 861) Σελ. 861(α) Τεύχος 576-Σελ.33 Οργανισμός Βάμβακος 16.Ν.β.10-12 παρισταμένου αντιπροσώπου του Οικονομικού Εφόρου. Το ανωτέρω πρωτόκολλον συντάσσεται εις τετραπλούν επί ειδικού εντύπου, χορηγουμένου εις τας Οικονομικάς Εφορίας υπό του Οργανισμού Βάμβακος. Εν των αντιγράφων του πρωτοκόλλου παραδίδεται εις τον φορολογούμενον, έτερον παραμένει εις την Οικονομικήν Εφορίαν και το τρίτον διαβιβάζεται εις τον Οργανισμόν Βάμβακος εις το τέλος εκάστου μηνός. Βάσει του ανωτέρω Πρωτοκόλλου ο Οικονομικός Έφορος ενεργεί την βεβαίωσιν του αναλογούντος φόρου εις το τέλος εκάστου μηνός, συντάσσων προς τούτο χρηματικόν κατάλογον και αποστέλλων τούτον εις το αρμόδιον Δημόσιον Ταμείον, όπερ υποχρεούται όπως εντός δεκαημέρου αποστείλη εις τον Οικονομικόν Έφορον το οικείον τριπλότυπον βεβαιώσεως. Η είσπραξις του φόρου υπό του Δημοσίου Ταμείου ενεργείται κατά τας διατάξεις του Νόμου περί εισπράξεων των Δημοσίων εσόδων. Άρθρ.3.-Δι’ έκαστον εισαγόμενον εις το εργοστάσιον ή αποθήκην της βιομηχανίας δέμα βάμβακος, όπερ δέον απαραιτήτως να έχη τον αριθμόν μητρώου του εκκοκκιστηρίου, εις ο εγένετο η εκκόκκισις και τον αύξοντα αριθμόν του δέματος, εκδίδεται υπό του παρισταμένου αντιπροσώπου του Οικονομικού Εφόρου διπλότυπον εξ ειδικού ηριθμημένου διπλοτύπου βιβλίου. Εις το διπλότυπον τούτο αναγράφεται η επωνυμία της βιομηχανίας, το βάρος του δέματος εις οκάδας βάμβακος και τα ως άνω σημεία του δέματος. Σελ. 862(α) Τεύχος 576-Σελ. 34 Το εν των διπλοτύπων επικολλάται ασφαλώς επί του δέματος βάμβακος και δέον ν’ αποφεύγηται η καταστροφή τούτου μέχρι της επεξεργασίας του βάμβακος, ούτως ώστε να είναι ευχερής ο έλεγχος εάν εβεβαιώθη ή όχι ο αναλογών φόρος εφ’ ολοκλήρου της ποσότητος του βάμβακος, όστις ήθελεν εν δεδομένη στιγμή ευρεθή εις το εργοστάσιον ή την αποθήκην της βιομηχανίας. Εάν εξ ενεργουμένου ελέγχου υπό του Οικονομικού Εφόρου ή παρά του υπ’ αυτού εντεταλμένου φορολογικού οργάνου, δικαιουμένων να εισέρχωνται εις τας αποθήκας και εργοστάσια των βιομηχανιών βάμβακος εις πάσαν στιγμήν, διαπιστωθή η μη ύπαρξις των ως άνω διπλοτύπων επί τινος ή πλειόνων δεμάτων βάμβακος ή διπλή χρήσις τούτων υπό του φορολογουμένου υποχρεούται ο Οικονομικός Έφορος να προβή εις την κατά το άρθρ. 1 παρ. 2 του υπ’ αριθ. 143/1943 Νόμου έγκλησιν ενώπιον του αρμοδίου πταισματοδικείου. Επί τη βάσει της αποφάσεως του πταισματοδικείου ενεργείται υπό του Οικονομικού Εφόρου η βεβαίωσις του επιβληθέντος προστίμου. Άρθρ.4.-Ο επί του εξαγομένου εις το εξωτερικόν εγχωρίου εκκοκκισμένου βάμβακος ειδικός φόρος εισπράττεται υπό των οικείων Τελωνείων κατά την θεώρησιν της οικείας διασαφήσεως εξαγωγής. Άρθρ.5.-Ο υπό των Δημοσίων Ταμείων και Τελωνείων εισπραττόμενος κατά το παρόν υπέρ του Οργανισμού Βάμβακος ειδικός φόρος κατατίθεται εις το τέλος εκάστου μηνός εις την Αγροτικήν Τράπεζαν της Ελλάδος δια λογαριασμού του Οργανισμού Βάμβακος. Άρθρ.6.-Το από 8 Ιαν. 1941 Β.Δ/μα “περί του τρόπου βεβαιώσεως και εισπράξεως του υπέρ του Οργανισμού Βάμβακος ειδικου φόρου επί του εγχωρίου εκκοκκισμένου βάμβακος” καταργείται από της ισχύος του παρόντος. Εις τον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος. 16.Ν.β.12 Οργανισμός Βάμβακος